România ascunde comori arhitecturale și istorice care încântă turiștii din întreaga lume, iar printre ele se numără și Biserica cu Lună din Oradea. Înconjurată de străzi pietruite și clădiri vechi cu arhitectură barocă și eclectică, edificiul atrage privirile multor turiști.
Biserica cu Lună este emblematică pentru Oradea
Această bijuterie arhitecturală, construită între anii 1784 și 1790, își primește numele nu numai de la forma sferică a turnului său, ci și de la unul dintre cele mai ingenioase inovații tehnologice ale timpului său: orologiul cu Lună.
Inițial cunoscută sub numele de Biserica Adormirea Maicii Domnului, catedrala a devenit faimoasă datorită acestui element distinctiv, orologiul său conectat la o sferă ce indică fazele lunii.
Inițiativa de a construi această biserică remarcabilă a venit de la doi juriști orădeni, Mihai Püspöki și Mihai Kristoff, care au recunoscut necesitatea unei noi catedrale ortodoxe în oraș. Lucrările au fost începute în 1784 și, după numeroase dificultăți întâmpinate, inclusiv prăbușiri parțiale ale bolții din cauza intemperiilor, catedrala a fost finalizată și inaugurată în 1790.
Sfințirea catedralei a avut loc în anul 1832, după finalizarea decorațiunilor interioare.
Arhitectul Jakob Eder și inginerul Ioann Lins au condus proiectul, creând un edificiu de o frumusețe și o grandoare impresionante, care păstrează încă urmele stilului baroc.
Ingeniosul mecanism al edificiului
Cu toate acestea, ceea ce face cu adevărat specială Biserica cu Lună este orologiul său unic. Creat de Georg Rueppe în 1793, acest mecanism ingenios este conectat la o sferă montată în turnul bisericii și indică fazele lunii. Astfel, în fiecare noapte, turiștii și locuitorii orașului Oradea pot observa o minunată simulare a ciclului lunar.
Turiști din întreaga Europă vin să vadă această minune astronomică și să se bucure de frumusețea arhitecturală a bisericii, iar mulți rămân uluiți de ingeniozitatea și precizia mecanismului creat acum mai bine de două secole. Cu fiecare tură completă a Lunii în jurul axei sale, Biserica cu Lună continuă să impresioneze și să inspire, demonstrând că între arte și știință există o conexiune profundă și întotdeauna fascinantă.